
Tőzsdeindexek alakulása 2000-2011 között a Visegrádi Négyekben

A tőzsdék teljesítményét alapvetően indexek segítségével mérik. Tőzsdeindexeket különböző értékpapírokból, legfőbbképpen részvényekből alakítják ki. A Visegrádi Négyekben, vagyis Magyarországon, Szlovákiában, Csehországban és Lengyelországban, sincs ez másképp.
A kutatásnak két fő kérdése van. Vajon a V4-ek fő tőzsdeindexei mennyire mozogtak együtt a vizsgált időszakban? Ezen belül megvizsgálom, hogy miután Szlovákia csatlakozott az eurozónához 2009. január 1-jén, történt-e változás az indexek közötti kapcsolatban. Másik fő vizsgálandó terület, hogy az egyes országok gazdasági fejlődése és az indexek mozgása között van-e kapcsolat? A gazdasági fejlődés a bruttó hazai termék által kerül kifejezésre. Végül megvizsgálom a tőzsdei kapitalizáció és a GDP arányának alakulását. Ez egy fontos mutató, mely segítségével megállapítható, hogy egy tőzsde alul vagy felül van-e értékelve.
Az eredmények érdekes képet mutatnak, melynek okait is megpróbálom feltárni.



